Despois de anunciar o desmantelamento definitivo da central das Pontes, ao entender que o proxecto de biocombustíbeis mesturados con carbón non resultaba viábel, Endesa muda de parecer e anuncia un proxecto que pasa pola posta en marcha dunha planta de hidróxeno.\nA empresa busca así optar aos fondos europeos de reactivación e condiciona a estes o investimento de máis de 100 millóns de euros no municipio das Pontes. Explicouno na Mesa da Transición, un encontro no que asegurou que o proxecto implicaría a creación dun cento de postos de traballo.\nSegundo informa Europa Press, Endesa trasladou ao Ministerio de Transición Ecolóxica a iniciativa, que se desenvolvería na central térmica das Pontes. Tamén expuxo a posibilidade de que existan outros dous proxectos máis na zona de capital privado. Sinalou que estarían ligados á dispoñibilidade de solo no prazo dun ano.\nPor outra banda, a enerxética garantiu o emprego de traballadoras e traballadores de empresas auxiliares até o mes de Xunto.\nPersoal técnico da Xunta da Galiza e do Goberno estatal expuxeron a viabilidade do uso de biocombustíbeis, despois de que Endesa sinalase o contrario hai uns días como xustificación para o fechamento da central. Dentro de dúas semanas haberá unha nova reunión para avaliar a súa viabilidade económica.\nO cara ao fechamento da central térmica iniciouse en decembro de 2019 e activouse o Plan Futur-e na procura de proxectos empresariais que se implantarían na localidade, mais o informe final negativo da iniciativa para instalar unha planta de biocombustíbeis supuxo o anuncio final do desmantelamento das instalacións das Pontes.\nFontes da empresa xustificaran a decisión de desbotar a iniciativa dos biocombustíbeis debido á sua "inviabilidade ambiental, técnica e económica", o que na práctica viña confirmar a desaparición da actividade no complexo industrial.\nO anuncio do fechamento definitivo das Pontes supuxo o punto de inflexión para que os sindicatos convocasen en Ferrolterra unha folga xeral ante a "emerxencia económica". Decorrerá o 25 de febreiro.\nfolga Endesa As Pontes fondos europeos hidróxeno verde


CURSO BÁSICO DE FOTOGRAFÍA NO NIDO COMPOSTELA | EspacioNido\nFoto da última xornada do curso\nEspacio Nido Compostela.\nO pasado día 26 de marzo rematou o primeiro curso básico de fotografía impartido no local de coworking Espacio Nido Compostela. A pesar de ser unha simple iniciación ao amplo mundo da fotografía, na imaxe vemos o certeiras que son as verbas de Sebastião Salgado.\nO curso dividiuse en catro xornadas matinais teórico-prácticas, nas que da man de Aléx Montée, nas primeiras os alumnos fixeron exercicios básicos para aprender a coñecer as súas cámaras, tirar unha foto cos críterios mínimos de composición. A finalidade principal do curso consistiu en conseguir que os alumnos aprendesen a captar a imaxe desexada, ante calquera situación, sen ter que recurrir ao modo “automático”.\nFoto da segunda xornada do curso\nA pesar de que o clima non acompañou na última xornada, deu un respiro suficiente para poder facer unha saída coas cámaras e así practicar os contidos aprendidos, sacando fotos de temática libre.\nNa última parte do curso, e co obxectivo de completar o proceso de aprendizaxe, explicouse como facer un procesado básico das fotos que acababan de tomar. Unha vez rematadas as actividades, e para acreditar a asistencia de cada un deles, fíxose entrega dun diploma.\nQueremos agradecer a todos os alumnos ter participado nun dos primeiros cursos, dos moitos que virán, do Espacio Nido en Santiago de Compostela. Agradecemento tamén moi especial a Aléx Montée pola dedicación e o traballo ben feito. Será un pracer poder contar de novo con todos vós en futuras actividades.


Sabio visitou aos participantes no ConciliaEscola Verán | Igualdade\ninicio » arquivo » 201807 » sabio visitou aos participantes no conciliaescola verán\nUn centenar de menores participarán este ano nesta iniciativa\nUn centenar de menores de entre 4 e 12 anos participarán este ano na convocatoria, que dispón de cinco quendas, tal e como recordou a edil. As nenas e nenos asistiron na xornada de hoxe a un obradoiro de reciclaxe, no que dúas monitoras lles ensinaron a importancia de reciclar e como facelo correctamente.\nNas instalacións da Ludoteca municipal da Solaina ofrécense unha gran variedade de actividades, baixo a temática “Viaxando polo mundo”. Poden participar nenas e nenos de entre 3 e 12 anos –hai un total de sesenta prazas- que contan cun amplo abano de propostas de luns a venres, en horario de 10.00 a 13.00 ata o 10 de setembro (agosto permanece pechada). Así mesmo, na Aula Cemit de Xuvia e nalgúns locais sociais da zona rural estase impartindo ata o 31 de xullo o programa municipal Informática Divertida (INDI), para mozas e mozos de entre 8 e 12 anos. As sesións teñen lugar polas mañás, de 10.00 a 13.30 e de luns a venres, iniciando aos participantes en temas como a Programación e a robótica educativas, a creación de cómics dixitais ou a programación de videoxogos.\nPor último, desde o Concello ofrécese tamén outra proposta: Narón Mocidade Activa 4.0, dirixida neste caso a nenas e nenos nados entre os anos 2002 e 2005 e que se impartirá na Casa da Mocidade, no Parque Temático de Aldea Nova e na praia de Esmelle. Un total de vinte menores poderán participar do 16 ao 21 de xullo, de luns a venres, entre as 16.30 e as 20.30 nesta iniciativa, na que haberá varios obradoiros (skate, muralismo, graffite, igualdade, corresponsabilidade…).


"O Miño e o Sil desapareceron como ríos"\nENTREVISTA | Pedro Brufao Curiel\nRedacción adiante | A Coruña, 21 de decembro. Co debate da caducidade das concesións das explotacións hidroeléctricas de novo sobre a mesa, ambientalistas e activistas volven atender ás análises de Pedro Brufao, quen desde fai tempo vén advertindo dos efectos do “desgoberno” e “do caos hidrolóxico” que permite que a decisión “administrativa de outorgar a un particular un ben público durante 75 anos se fundamente en boa medida na simple vontade do político que dirixe a Administración hidráulica” e, a través de apaños legais, “eses 75 anos se convertan en situacións perpetuas”.\nQue sucede cando caduca unha concesión?, como actúa a Administración?\nCando está próximo o vencemento do permiso para utilizar auga pública e facer o turbinado, desde 3 anos antes pódese pedir a extinción da concesión. Débese incoar un expediente de extinción da concesión que se ten que resolver expresamente. Declárase a extinción e inscríbese no rexistro de augas, porque até que non se produza esa inscrición, a extinción non ten efecto. O prazo do expediente é de 18 meses, nalgúns casos foi superado e houbo que volver inicialo. Pasou, por exemplo, con algunha central hidroeléctrica no río Eo.\nComo está sendo de dilixente a Administración?\nHai de todo… unhas máis e outras menos. A Administración, en xeral, ten que axilizar en primeiro lugar os expedientes, para non incorrer en atrasos, e tamén ten que coñecer o estado de cada explotación mineiro-eléctrica poñendo os medios precisos. Existe desde 2009 unha orde ministerial que obriga a manter medicións e que estes datos cheguen ao organismo regulador para saber como se están a explotar estas concesións.\nQue adoita facer a Administración cando caduca unha concesión, actúa igual en todos os casos?\nPois nunha época de restricións orzamentarias e de persoal, depende sobre todo da capacidade que teña nese momento o organismo regulador da cunca. Son centos de concesións a cargo de cada organismo e moitas veces resúltalles moi difícil xestionar iso.\nQue beneficios recibe o Estado polas concesións?\nCobra un tributo que se chama o canon de ocupación e outro canon sobre explotacións hidroeléctricas. Pero iso, a partir de 50 megavatios de potencia… En realidade, é un custe que paga a sociedade. O que recibe o Estado non retribúe o uso privativo que se fai por parte do concesionario. Hai uns anos, para outra entrevista, fixera unha estimación que mostraba que os tributos apenas supoñen unha mínima parte do valor que producía ese uso do dominio público hidráulico [No artigo referido, El gran negocio privado con el agua de todos, Rafael Méndez, o xornalista, botaba a seguinte conta: “Las eléctricas pagan entre 10 y 20 millones de euros al año al Gobierno, según fuentes del Ejecutivo. Con ese caudal producen electricidad que, a su vez, las eléctricas cobran al precio de mercado. De media, en los últimos años han conseguido alrededor de 1.000 millones anuales de beneficios con este sistema“.] Ademais están as afeccións ao medio natural, que tamén é outro custe que asume a sociedade.\nLogo, ao Estado interesaríalle recuperar as concesións?\nPero hai outro problema. Que pasa co construído? Quen obtivo o permiso tería que ter feito os números para demoler o construído, asumir ese custe. A lei de patrimonio das Administracións Públicas, a lei 33/2003, que no seu artigo 101 obriga a eliminación do construído en dominio público, refírese a calquera tipo de concesión (estradas, infraestruturas…). Disto hai xurisprudencia dabondo no que a explotacións hidroeléctricas se refire.\nNalgún caso no río Eo, si se fixo. Cantabria é a comunidade que está máis adiantada neste sentido. Tamén a Confederación Hidrográfica do Douro ten un programa de eliminación de pequenas presas e levan unhas cantas. En Gipuzkoa, a Deputación Foral, con financiación europea, tamén o está facendo. En Madrid e en Valencia tamén se eliminaron algunhas presas.\nTen o Estado capacidade, e vontade, para xestionar os encoros e as centrais hidroeléctricas que van rematando as súas concesións?\nÉ un debate que xa se está dando sobre todo na Confederación do Ebro. Nun mercado europeo da enerxía libre, que fai o Estado exercendo de empresario eléctrico? Esa é a cuestión. Mesmo cabe preguntarse, e xa avanzo que é unha pregunta retórica, se cando remata unha concesión e volve sacarse a concurso, o Estado non estaría incumprindo normas comunitarias de defensa da competencia. Despois, temos casos como o de Francia onde existe unha gran empresa pública e o Estado francés ten centrais eléctricas de todo tipo. Hai poxas cada día, o Estado está competindo… hai que preguntarse sobre o papel do Estado nun mercado libre, e mesmo se os funcionarios están para iso…\nComo se distribúen no Estado as concesións, porque dá a impresión de ser un mercado con moitas empresas? E como actúan as grandes empresas diante da caducidade das concesións?\nEndesa, Iberdrola e Naturgy controlan as grandes centrais. Despois hai centos de pequenas empresas que explotan minicentrais. As grandes algunhas veces intentan renovar a concesión, outras non o intentan. Hai un documento de Adena, que xa ten algún anos, que di que o 57% das minicentrais en Galiza están abandonadas… e xa digo que ten uns anos. En moitos casos, simplemente rematou a concesión e abandonáronse, e levan decenios abandonadas.\nE como actuou a Administración?\nPois no momento en que tivo coñecemento do abandono, tería que ter esixido ao concesionario que eliminase o construído. Iso pasa a ser propiedade ou do Estado ou de Augas de Galiza, segundo a cunca. E a Administración tense que facer responsábel do que hai suceda. Toda obra abandona ten os seus riscos…\nBrufao, na súa comparecencia en febreiro diante da Comisión de Agricultura, Alimentación e Medio Ambiente do Congreso.\n“É un feito. Insisto, hai un 57% de abandono en Galiza no caso das minicentrais, segundo Adena no seu informe de 2009. Hoxe haberá máis despois de que se teña reducido a retribución a estas enerxías especiais.”\nAbandona o concesionario e, habitualmente, a Administración tamén abandona?\nSi, si… habitualmente non pasa nada. É un feito. Insisto, hai un 57% de abandono en Galiza no caso das minicentrais, segundo Adena no seu informe de 2009. Hoxe haberá máis despois de que se teña reducido a retribución a estas enerxías especiais.\nEses cambios no sistema retributivo frearon a ‘chuvia de concesións’ da que vostede falaba hai uns anos?\nEvidentemente o sistema retributivo funcionou como un incentivo para que se expandiran as pequenas centrais, e agora funciona no sentido contrario. Tivo un efecto chamada claro a partir das subvencións públicas. Hoxe estamos diante dunha certa paralización das concesións.\nEn xeral, as grandes compañía eléctricas, optan por ampliar ou abandonar?\nNa cunca do Miño houbo ampliación e repotenciación. Por exemplo no caso de Iberdrola nos encoros de Santo Estebo e Os Peares. Nas pequenas, nun contexto de cambio climático, as repotenciacións non son rendíbeis.\nPero é unha enerxía que segue a dar beneficios?\nSi, sobre todo porque a hidroeléctrica, cando se producen os picos de demandas, e a enerxía que satisfai esta demanda. E o sistema eléctrico ten unha retribución finalista, pola cal o prezo fíxao a fonte máis cara, que é a queima de gas natural. Así que centrais antigas, amortizadas hai decenios, cuns custes de mantemento relativamente reducidos, están producindo enerxía que se paga a un prezo moi por riba do custe. Iso é o que busca calquera empresario, non?\nCal é o nivel de presión que exercen as explotación hidroeléctricas sobre os ríos en Galiza?\nSupoñen o principal impacto no país que chamamos dos mil ríos. O Miño desapareceu como río; do Sil podemos dicir case outro tanto. Hai enormes problemas de xestión para xestionar o sistema Miño-Sil. Está todo interconectado. Non se sabe que volume parte dun río e cal doutro. Nos tramos medio e baixo do Miño o río xa non existe, é unha sucesión de encoros. O Miño e o Sil desapareceron como ríos, teñen a súa función, outra cousa é que esta interese á sociedade ou non. Pero é un feito. O Tambre, o Ulla, o Umia, o Lérez… tamén sofren o impacto. No Eume está moi afectado o parque natural polo encoro da Capela.\nGaliza, respecto doutros territorios, sofre especialmente o impacto do aproveitamento hidroeléctrico?\nSi. Era o país dos mil ríos, non? No seu momento, foi a enerxía dispoñíbel, barata e próxima aos centros de consumo. O que temos que preguntarnos hoxe é se compensa destruír un río para obter unha enerxía que se pode obter doutras fontes ou reducindo o consumo? Esa é a pregunta que temos que facernos hoxe como sociedade, non era a pregunta nos anos corenta, claro.\n“Así que centrais antigas, amortizadas hai decenios, cuns custes de mantemento relativamente reducidos, están producindo enerxía que se paga a un prezo moi por riba do custe. Iso é o que busca calquera empresario, non?”\nRíos con Vida, a asociación conservacionista, e vostede mesmo teñen advertido que hai irregularidades en concesións no Eume, na presa do Ézaro ou da que falaba antes, na Capela, que poderían facilitar a reversión das concesións. Que tipo de irregularidades son esas?\nSobre todo as que teñen que ver co uso das augas e o caudal ambiental e o paso para os peixes. Aquí hai unha disputa legal. Resulta que toda concesión, en virtude das tres leis de pesca estatais de 1907, 1929 e 1942, e das leis autonómicas, está obrigada a permeabilizar as presas. É dicir, que as especies migrantes puideran atravesalas ascendendo e descendendo. E que se mantivese un certo caudal mínimo. Isto é así desde hai un século… pero aínda topamos presas que non teñen escada para peixes e que deixan secos os ríos. Antes protexíase a pesca non como pesca recreativa, senón como pesca comercial porque aportaba proteínas aos habitantes do lugar. Esas normas están obrigadas a cumprilas aínda que non figurase na concesión. É lei.\nNo mix enerxético futuro, que papel debería desenvolver a enerxía hidroeléctrica?\nNunha situación na que se deben diversificar as fontes, o papel fundamental é cubrir os picos de demanda. Pero hai que ter en conta todos os factores, empezando polo impacto no medio que teñen as centrais. Hai muíños eólicos que teñen o duplo de potencia que algunhas minicentrais. Tamén habería que ter en conta as perdas na distribución a través das liñas eléctricas. E, sobre todo, o aforro. Por que non se empeza por encher os tellados de edificios públicos de placas fotovoltaicas? Pódense facer moitas cousas.\nHabería que empezar a pensar en eliminalas?\nXa se está facendo. Tamén en Galiza. Pensar nas que non cumpran o regulamento técnico de seguridade, que supoñen un risco. Ademais existe a obriga, imposta pola Unión Europea na Directiva Marco da Auga no 2000, de manter en bo estado ecolóxico as augas superficiais. E empezar a executar sentenzas firmes que pesan sobre algunha destas presas por temas de caudais e pasos para peixes. En Galiza xa se derrubaron algunhas minicentrais. E tense solicitado, se non me equivoco, para presa de Ponte do Inferno, no río Verdugo. E noutras de abastecemento industrial, onde van desaparecer industrias, o caso de Enolsa, habería que ver tamén o estado da concesión. Nas de abastecemento para consumo urbano, pois a través de medidas de aforro e control de perdas, tamén se podería pensar en eliminacións.\nQue pasa noutros países, vanse eliminando presas?\nEstados Unidos e Francia están á cabeza nestas políticas. E alí son os propietarios das concesións os que se encargan, porque sáelles máis a conta tirar unha presa obsoleta que mantela. O que sucede e que estes países controlan moito máis o abandono. Aquí os datos son os datos… o 57% no país dos mil ríos, abandonadas. Éxodo rural, cambio de réxime retributivo, eses factores explican o abandono. E aí seguen.\nLicenciado en Dereito pola Universidad Complutense, é catedrático da Universidad de Extremadura e doutor en Dereito Administrativo pola Universidad Carlos III de Madrid. Cursou estudos no College of North West London (Reino Unido), é Master of Laws por la Tulane University Law School de Nova Orleáns, becado pola Fulbright Commission. Entre as súas publicacións recentes relacionadas coa explotación dos ríos están El régimen jurídico de la protección de los ríos y humedales bajo la directiva de hábitats y la directiva marco del agua, en José Ramón Díez, Askoa Ibisate González de Matauco (editores): Retos y experiencias de restauración fluvial en el ámbito de la Red Natura 2000. (2018); e La ilegalidad de las embalsadas en centrales hidroeléctricas fluyentes, xunto a César Rodríguez Ruiz e Ferrán Llargués. Revista Ríos con Vida, nº 90, 2013.\n1 comentário em ““O Miño e o Sil desapareceron como ríos””\n10 janeiro, 2019 às 7:38 pm | Responder\nBufff. Menudo panorama.\nSe non se aplica a Lei… a qué organismo se debe recurrir para que suceda?\nHai que chegar o TJUE?


Nidia Arévalo remodela o Goberno de Mos tras a marcha dunha das súas concelleiras - Metropolitano\nNidia Arévalo remodela o Goberno de Mos tras a marcha dunha das súas concelleiras\nA marcha da concelleira do Partido Popular Begoña Toucedo vén de traducirse nunha remodelación parcial das responsabilidades dos diferentes membros do Goberno municipal dirixido por Nidia Arévalo.\nAínda que no pasado pleno do 29 de marzo Arévalo adiantou que o concelleiro que entra en substitución de Toucedo pasaría a dirixir Deportes, finalmente o cambio afectará a máis concellerías.\nO principal cambio o experimenta Alberto Méndez, que perderá responsabilidades quedando con Facenda, Contratación, Transparencia e Bo Goberno. Cede Urbanismo ao novo concelleiro José Areal, que tamén se encarga da carteira de Deportes, mentres que Patrimonio, até agora tamén dirixido por Pérez, será responsabilidade de Leo Costas, que xa suma Medio Ambiente Sostible, Mocidade, Emerxencias e Novas Tecnoloxía.\nParticipación Cidadá, que até agora estaba xunto a Deportes baixo a dirección da cesada por decisión propia Begoña Toucedo, pasará a formar parte das responsabilidades de Sara Cebreiro, tamén concelleira Política Social, Igualdade, Cultura e Turismo.\nA continuidade imponse nos casos dos outros concelleiros do equipo de Goberno local. A edil Julia Loureiro segue a levar as concellerías de Promoción Económica, Desenvolvemento Empresarial e Emprego, Educación, Persoal e Réxime Interno, e Mobilidade.\nBaldomero Lorenzo encárgase de Servizos para a Mellora do Entorno Eural e Urbano e Parques e Xardíns, e Gonzalo Alonso Táboas continúa coas concellerías de Alumeado e Eficiencia Enerxética e Recollida de Residuos.\nO novo concelleiro de Deportes e Urbanismo foi presidente da Unión Deportiva Mos, e foi tamén xogador da UD Mos e do Club Louro Tameiga, polo que “ten un amplo coñecemento do tecido asociativo deportivo mosense”, declarou Arévalo sobre o concelleiro José Areal. Sobre os cambios realizados no goberno local a alcaldesa salientou que “son realizados pensando sempre en mellorar, en prestar mellores servizos á veciñanza”.\nA remodelación prodúcese despois da marcha de Begoña Toucedo, até agora concelleira de Deportes e Participación Cidadá. Segundo explicou o Concello, a deixou en marzo a Corporación Municipal “para irse a estudar” a Madrid.\nA xa exconcelleira protagonizou este Nadal un episodio que levou á oposición a pedir a súa dimisión. Toucedo subiu ás súas redes sociais unha imaxe esquiando en Serra Nevada cando estaba vixente o peche perimetral na comunidade autónoma. Ante a petición de dimisión, defendeu entón que viaxara “xunto á miña parella á comunidade autónoma de Andalucía para visitar ao seu núcleo familiar natural e residente na zona” defendendo que esa viaxe si estaba permitida.


Ejea de los Caballeros - Wikipedia, a enciclopedia libre\nCoordenadas: 42°07′48″N 01°08′09″O / 42.13000, -1.13583\nEjea de los Caballeros é un concello aragonés da provincia de Zaragoza. Integrado na comarca das Cinco Villas, está situado ao noroeste da provincia a 72 km de Zaragoza. Ten partido xudicial de seu.\nPola súa extensión, trátase dun dos maiores concellos de España, con 609,92 km². A súa poboación é de 17.178 habitantes (INE 2008) e a densidade de 28,16 hab/km². O código postal é 50600. É a cuarta localidade da provincia, tras Zaragoza, Calatayud e Utebo.\nO seu termo inclúe os núcleos habitados de Farasdués e Rivas, xunto coas vilas de colonización de Pinsoro, El Bayo, Bardena, Valareña, Santa Anastasia, Escorón Alto, Escorón Bajo e El Sabinar. Limita ao norte cos concellos de Sádaba, Biota, Luesia e Asín; ao leste, con Orés, Luna e Castejón de Valdejasa; ao sur, con Tauste; e ao oeste, coas Bardenas Reales, en Navarra.\nA orixe xeolóxico do territorio que hoxe ocupa Ejea de los Caballeros remóntase ao comezo da era Terciaria, o que os especialistas deron en chamar o paroxismo alpino. Xusto na zona onde na actualidade atopamos Ejea, produciuse un afundimento do terreo cuberto con posterioridade de materiais miocénicos (margas, arxilas, arenitas e calcarias) dunha antigüidade de ao redor dos 22 millóns de anos. A fineza deses materiais facilitou a acción da erosión diferencial, que ao longo de miles de anos configurou o territorio cunhas formas dominadas pola chaira.\nAsí pois, Ejea situouse no centro dunha depresión cuberta despois por sedimentos cuaternarios, de hai un millón de anos, que ten relación co sistema fluvial de terrazas Arbas-Riguel. Como consecuencia de todo iso o relevo do concello é predominantemente chan, interrompido tan só por suaves lombas. Ejea atópase a 320 metros sobre o nivel do mar, altitude baixa se se compara cos 525 m da veciña vila de Luna ou cos 745 m da Serra de Erla.\nEjea ten un clima de tipo continental, aínda que suavizado con lixeiras matizacións propias do clima mediterráneo. Caracterízase polo carácter extremo das temperaturas, a escaseza e irregularidade das precipitacións e a limpeza atmosférica, grazas aos ventos. As temperaturas no inverno poden alcanzar os -18 °C e os 40 °C no verán.\nA temperatura media anual é de 14 °C. Os meses máis fríos son xaneiro e febreiro con medias de 5 °C. A media de temperatura de novembro a xaneiro é inferior aos 10 °C, pero prodúcense con frecuencia xeadas ata ben entrado o mes de maio. Os meses máis calorosos son xullo e agosto, aínda que xa desde finais de xuño se produce un aumento notable das temperaturas. A media no verán é de 23 °C. Esta rigorosidade térmica suavízase en outono.\nA media de choivas de Ejea é de 468 mm anuais: maio é o mes máis chuvioso fóra do outono. Pola contra, o verán é o período máis seco, humedecido só con esporádicas treboadas de orixe térmica.\nO vento é un meteoro moi característico da zona. O vento do norte que circula polo val do Ebro chámase cierzo, que chega a alcanzar grandes velocidades e provoca unha sensación térmica moi fría en inverno e refrescante no verán. No verán, sobre todo, dáse vento do sueste que contribúe ao aumento das temperaturas.\nTanto o relevo como o clima fan que o réxime hidrográfico sexa un tanto irregular, con seca no verán rota só polas riadas provocadas polas treboadas, mentres aumenta o caudal na primavera e no outono. Todas estas peculiaridades reflíctense nos ríos que atravesan o termo municipal de Ejea de los Caballeros: Riguel, Arba de Luesia e Arba de Biel. Estes dous últimos únense nun só río Arba xa preto do centro urbano de Ejea.\nNo territorio de Ejea de los Caballeros danse bastantes casos de endorreísmo como consecuencia da impermeabilidade do chan, sobre todo en zonas onde se concentra material calizo. Hai unha boa mostra de pozas, lagoas e balsas, dotadas de diversas dimensións e peculiaridades: a lagoa do Moncayuelo, a de Bolaso, a poza de El Gancho e El Sabinar, e o pantano de San Bartolomé, ademais doutras pozas de menor entidade. Tamén existen algúns mananciais.\nA pesar da intervención do home modificando o terreo, aínda quedan en Ejea algúns restos da vexetación orixinal. Existe abundante monte baixo (carrasco, tomiño, romeu) e algunhas manchas mestas de arboredo, sobre todo piñeiro carrasco (na Bardena). Nas marxes dos ríos achamos tamargueiras nas zonas de inundación, ademais de salgueiros e chopos.\nNo entanto, a construción do encoro de Yesa e do canle das Bardenas, que converteu en regadío a maior parte do termo estepario de Ejea, terminou coa maior parte do medio natural non humanizado. O parque Central tamén é digno de mención (aínda que a próxima construción dun colexio reducirá a súa extensión nuns 1000 metros cadrados aproximadamente).\nEjea de los Caballeros atópase situada no noroeste da provincia de Zaragoza. O termo municipal ocupa a franxa centro-oeste da comarca das Cinco Villas. Varios son os eixos de comunicación que se poden utilizar para acceder a Ejea. A estrada A-127 vertebra a comarca das Cinco Villas e Ejea de norte a sur, ao ligar o val do Ebro coa estrada N-240 (Pamplona-Jaca-Huesca).\nA A-125 conecta Ejea de los Caballeros con Tudela polo oeste e con Huesca polo leste, e constitúe un eixo de comunicación transversal e interrexional que se proxecta cara á autoestrada Medinaceli-Madrid e a autovía Somport-Sagunt, respectivamente.\nA estrada A-1204 une Ejea de los Caballeros co norte da comarca das Cinco Villas, desde os seus barrios rurais de Rivas e Farasdués ata os concellos de Asín e Luesia.\nOs seis barrios de colonización cos que conta Ejea (Bardenas, Santa Anastasia, El Bayo, Pinsoro, Valareña e Sabinar) contan cunha rede de estradas secundarias que os comunican entre si e co resto do municipio. A titularidade destas estradas corresponde actualmente á Confederación Hidrográfica do Ebro.\nWeb do concello de Ejea de los Caballeros\nTraído desde «https://gl.wikipedia.org/w/index.php?title=Ejea_de_los_Caballeros&oldid=5285529»\nÚltima edición o 29 de outubro de 2019 ás 01:27\nA última edición desta páxina foi o 29 de outubro de 2019 ás 01:27.


Condenan á TVG por vulnerar o dereito a folga » Diario 6\nNo 58º venres negro do persoal da Corporación de Radio Televisión de Galiza contra a manipulación informativa da actual dirección, o Tribunal Superior de Xustiza de Galiza fallou contra a Compañía, por vulnerar o dereito a folga do Comité Intercentros, durante o paro de 24 horas do pasado 18 de decembro.\nNa sentenza o alto Tribunal condena ao pago de 6.251 euros por danos e prexuízos ao órgano de representación do persoal convocante da folga. Ao mesmo tempo que se declarou nula a substitución dunha traballadora folguista, presentadora do Tempo, así como a de manter este espazo informativo.\nFundamentos da sentenza\nTal e como recolle o auto, o día da folga produciuse o naufraxio do pesqueiro “Sen querer dous” a catro millas e media do cabo Fisterra. A noticia chegou á redacción ás dúas do mediodía, con todo a directora de informativos chamou antes das 13.00 horas á coordinadora do programa para informarlle que o espazo se emitiría despois do informativo. A pesar de que ningún dos traballadores estaba en servizos mínimos, e que os dous profesionais que tiñan que cubrir a quenda estaban a exercer o seu dereito a folga, a coordinadora, cumprindo as ordes da dirección de informativos, fíxose cargo da presentación da previsión meteorolóxica e emitiuse en formato temporal. Os medios reducidos para informar da existencia de aviso amarelo, o pronó stico da tarde, modelo de predicción e mapa de choiva. Ao mesmo tempo que se notificou de forma breve o naufraxio. A súa duración foi de 3 minutos e 20 segundos, cando habitualmente emítese cunha duració de entre 8 e 10 minutos.\nNa sentenza aínda que consideran que o labor da coordinadora, ese día en quenda de tarde, “non supón unha subordinación xerárquica do resto dos compañeiros do departamento do Tempo e que\na mesma debe realizar, ademais das funcións de coordinación, as tarefas divulgativas en materia de meteoroloxía, nas quendas que lle correspondan ben como titular, ou ben como apoio”. Non por iso correspondíalle presentar o programa, relata a sentenza, “pois dita función correspondíalle ao persoal que debía entrar en quenda de mañá, que se prolonga ata as 16 horas”, e que neses momentos exercía o seu dereito a folga.\ngaliza tvg venres negro\nUn dron de Òmnium sobrevuela las playas catalanas con la pancarta "Lo volveremos a hacer"


As socialistas de Punxín urxen a reforma do centro de saúde do municipio – PSdeG-PSOE de Ourense\nAs socialistas de Punxín urxen a reforma do centro de saúde do municipio\npor PSdeG-PSOE de Ourense 18 febrero, 2021 18 febrero, 2021\nO PSDEG-PSOE DE PUNXÍN ESÍXELLE AO GOBERNO MUNICIPAL QUE CUMPLA CO APROBADO EN PLENO FAI MÁIS DUN ANO E PROCEDA A REFORMA “URXENTE” DO CENTRO DE SAÚDE DO MUNICIPIO\nAs socialistas denuncian a situación de “desleixo e abandono” que vive o centro e denuncian que a pesar do aprobado no pleno municipal, o goberno local “aínda non fixo nada”\nA voceira socialista, Lorena Peleteiro, mantivo unha xuntanza coas traballadoras do centro de saúde, que manifestan a súa preocupación pola “pésima situación” na que se atopa\nPunxín, 18 de febreiro de 2021. O PSdeG-PSOE de Punxín esíxelle ao grupo de goberno municipal a reforma “urxente” do centro de saúde do concello, que segundo denuncian se atopa nunha situación de total “abandono e desleixo”. As socialistas lembran que fai máis dun ano se aprobou por unanimidade unha moción do PSdeG no municipio na que se instaba a levar a cabo esta reforma, pero a pesar do compromiso acadado polo pleno municipal, as socialistas denuncian que “aínda nada se fixo”.\nPara as concelleiras socialistas trátase dunha iniciativa “indispensable” para o Concello e demandan que se leva a cabo “a maior brevidade posible”, apuntando que “dados os tempos que corren , cunha pandemia mundial, os veciños e veciñas de Punxín, merecen un centro de saúde digno e que dea servizo dun xeito correcto e sen por en risco a ningún traballador nin veciño”.\nDende o PSdeG de Punxín denuncian que o aspecto do centro de saúde deixa moito que desexar, con fiestras que non se poden abrir polo paso do tempo e o deterioro, desaugues que non realizan a súa función por atoparse en mal estado ou sen limpar ou uns servizos que se atopan en pésimas condicións para o seu uso. Tamén engaden o pésimo illamento térmico do edificio, “nas consultas no verán non se para coa calor e no inverno co frío”.\nA voceira socialista, Lorena Peleteiro, mantivo no día de onte unha xuntanza coas traballadoras do centro de saúde, na que estas lles manifestaron a súa preocupación pola situación que se vive no centro, así como agravio que supón a actual situación provocada pola COVID-19. Na reunión de traballo, as traballadoras tamén manifestaron unha realidade coa que concordan as socialistas, que “o centro de saúde de Punxín é, sen dúbida, o peor de toda a comarca”.\nAs socialistas amosan a súa preocupación trala xuntanza, xa que tal e como lles trasladaron as profesionais sanitarias, “o centro para nada é respectuoso coa seguridade tanto das traballadoras como dos usuarios que a diario fan uso das instalacións”, sinala Peleteiro, que tamén apunta que “o actual estado do mesmo impide o cumprimento das medidas sanitarias establecidas, non podendo abrir as fiestras por deficiencias importantes, o que repercuta nunha pésima ventilación.\nPara a voceira socialista esta “é unha nova mostra da pésima xestión do goberno bipartito de Punxín, que para nada se preocupa pola saúde e a seguridade tanto da veciñanza como das traballadoras do centro de saúde”. Peleteiro tamén sinala que “ante a situación que estamos a vivir, debemos coidar e tratar da mellor forma posible, facilitándolle os medios, as traballadoras que están a realizar unha gran labor”.\nEntrada anterior O PSdeG-PSOE impulsa o premio Olimpia Valencia para recoñecer ás mulleres da provincia de Ourense\nSiguiente entrada Impulsamos unha declaración institucional da Deputación de Ourense en contra do peche do COC de Iberdrola na Rúa


Los dimisionarios de la ejecutiva del PSOE no querían ser cómplices de la labor de Muras\nFerrol: Los dimisionarios de la ejecutiva del PSOE no querían ser cómplices de la labor de Muras\nExplican su decisión para «xerar un proxecto crible que xere ilusión, progresista [...], para evitar que a dereita retorne a Ortigueira»\nORTIGUEIRA 03/01/2021 14:49 h\n«Non podiamos nin queriamos ser cómplices de actuacións que se estaban a dar nesta agrupación e dentro do grupo municipal. Ata agora loitamos por mellorar, traballando desde dentro. Agora xa non podemos nin queremos compartir responsabilidades que non nos corresponden», explican los siete integrantes de la ejecutiva local del PSOE de Ortigueira que formalizaron su dimisión el 14 de diciembre.\n«Non podemos aceptar que os erros sempre sexan dos demais. O orgullo, o medo, a covardía e a falla de empatía son os que levan a buscar culpables; e o vitimismo non exime a ninguén de responsabilidades», manifiestan en clara alusión al alcalde, Juan Penabad Muras. Explican su decisión, que califican de «dolorosa», para «xerar un proxecto crible que xere ilusión, progresista [...], para evitar que a dereita retorne a Ortigueira».\nPoco después de que presentaran su renuncia siete de los 12 miembros de la ejecutiva (al cesar más del 50 % ha de constituirse una comisión gestora) dimitieron tres de los seis miembros del grupo de gobierno, las tres concejalas, que también entregaron sus actas.\nPSOE Ortigueira Cariño Mañón Cedeira


Coñecendo Rialdarca » A Illa dos Ratos\nEscrito por Tonio Nogueira on 18/09/2020 | Featured | 3Comentarios\nRIALDARCA: HISTORIA RECENTE DUN VAL FLUVIAL NA COSTA GALEGA\nTexto elaborado por Tonio Nogueira. Veciño da zona e coautor da Estratexia de Recuperación Integral do Val de Rialdarca.\nO proxecto actual de recuperación integral do val do río de Rialdarca cos seus afluentes, establecería unha senda verde, que uniría de xeito peonil, amable e seguro, o centro actual da vila de Moaña, co enorme conxunto histórico de San Martiño, poñendo en valor toda a riqueza fluvial, natural, e patrimonial de todo a contorna.\nA gran diversidade vexetal e animal do leito e ribeiras do río, a potencialidade de uso agrario en ducias de hectáreas de regadío, varias fontes de auga natural de calidade, o propio castro de San Martiño ou a casa coa inscrición máis antiga do concello de Moaña (1.493) no lugar do Outeiro de Sabaceda. Son algunhas das xoias que alberga este val.\nVista aérea do val de Rialdarca.\nO val de Rialdarca como importante vía de comunicación no rural\nAta os anos 50 e 60 o val de Rialdarca era, como calquera val fluvial do país, un centro neurálxico da vida social e material dos barrios. O tránsito era continuo. Xente que ía a por auga as fontes, ou aos lavadoiros de Rialdarca ou da Xeira a lavar vestimentas, alfombras ou roupa de cama. Xente que se movía dende os barrios das zonas altas como San Martiño ou Sabaceda, cara á Seara ou á Praia.\nOs maiores do lugar aseguran, que o camiño carreteiro a día de hoxe aínda conservado en Rialdarca, era unha vía de importancia histórica. O cal unía os barrios do Redondo, Berducedo ou A Fraga, cara a feira de Abelendo e tamén cara Quintela e a Porta do Almacén. Este triangulo comunicativo ligábase a súa vez co camiño histórico de San Martiño – Ermelo.\nO lavadoiro de Rialdarca como centro das relacións sociais\nOs lavadoiros eran pezas claves na vida da xente daqueles tempos. O lavadoiro de Rialdarca foi un dos máis grandes e importantes de Moaña. Non só viñan a el xente dos lugares próximos, como A Gándara ou a Xeira, senón tamén dende Abelendo, Quintela, e outros barrios distantes.\nDespois de 4 décadas de abandono e esquecemento, e de 15 anos de traballo e reivindicación veciñal, é hora de aportar os recursos necesarios para o estudo e posta en valor do patrimonio material e inmaterial deste val, así que como do seu medio natural e paisaxe.\nA abundancia de auga no val facilitaba o uso intensivo das terras de cultivo en Rialdarca\nE sobre todo agro. A auga do río e a coidada rede de regos tradicionais alimentaban as mellores terras de cultivo. Non había un só anaco sen traballar, nun ciclo continuo de plantación agrogandeira. Estas terras eran unha base fundamental no sustento das familias e por extensión de toda a sociedade.\nOs campos tamén producían o millo que se moía nalgún dos 6 muíños activos do val na altura (2 deles xa estaban inactivos). Estes muíños xunto coa súa rede de canalización representan unha maxistral obra de enxeñería hidráulica popular adaptada ao entorno, na actualidade no abandono máis absoluto.\nNa zona eran tamén comúns as plantacións de diversas arbores ou arbustos froiteiros. Sobre todo vide, para a elaboración de viño e destilación de licores, pero tamén pexegueiros, “masanseiras”, “cereixeiras”, figueiras, “anoseiras”, cítricos ou ”membrilleiros”.\nPor último, a pesca de peixes de río como a troita e sobre todo a anguía europea (especie que tristemente se atopa en perigo de extinción na actualidade), xunto co rico marisqueo e pesca no complexo marítimo da enseada de Moaña-Meira, onde desemboca o esteiro dos ríos Pontillón-Rialdarca, completaban a soberanía alimentaria das familias nestes barrios.\nO abandono progresivo dos terreos de cultivo cambiou a paisaxe de Raildarca\nÉ a partir do “desarrollismo” franquista dos anos 60-70, xunto co proceso de globalización posterior e ata a actualidade, que aparecen e se acentúan unha serie de cambios socio-económicos e un gran crecemento urbanístico. Estes factores modifican profundamente a paisaxe e funcionalidade do val provocando un abandono progresivo e o deterioro xeneralizado do espazo.\nE non se trata aquí, de estar en contra do progreso, senón de defender o desenvolvemento sustentable. Facendo énfases na reconciliación entre o benestar económico, os recursos naturais e a sociedade, evitando comprometer a calidade de vida da especie humana, no presente e para a futuras xeracións.\nPor un lado comeza un abandono das terras de labranza para autoconsumo familiar, coa entrada progresiva da poboación no mercado internacional dependente da agrogandeiría industrial das multinacionais. Unha parte destas parcelas quedaron incultas, noutras os propietarios optaron pola plantación de arbóreas invasoras pirófitas de crecemento rápido, principalmente eucalipto, pero tamén nalgúns casos acacia moura ou robinia.\nEsta corta e substitución do bosque nativo, xunto coa entrada na rede internacional de comercio de plantas ornamentais de xardín, provoca a implantación e espallamento ao longo do val de ata máis de 20 especies exóticas invasoras vexetais.\nPor outro lado, a vez que aumenta a urbanización con novos edificios, espállase masivamente un novo medio de transporte, o automóbil privado. Créase unha enorme rede de vías asfaltadas, substituíndo aos camiños antigos de terra ou pedra. O tránsito peonil queda relegado, e a rede de camiños do val preto do río vaise perdendo.\nAdemais a construción de edificios tórnase masiva na liña costeira. Pola suma destas dúas dinámicas, a finais dos anos 80 culmínase a aberración ambiental do entubado e soterramento dos tramos finais e esteiro dos ríos Rialdarca e Pontillón. Enmarcado no proceso global de soterramento e destrución da liña costeira e da gran marisma da Xunqueira, proceso que da o salto crítico a partir dos anos 70 e 80.\nA partir desta época vanse instalando tamén unha serie de naves industriais no tramo medio de Rialdarca, invadindo as ribeiras do río tristemente. Os episodios de contaminación que sofre o noso río na actualidade, verificados pola administración de Augas de Galicia (continuamos á espera da remediación do problema…), son dunha natureza similar as materias primas coas que traballan estas industrias. Asemade dende o inicio do abandono das parcelas e da senda ata os anos 90, efectúase unha acumulación de lixo e residuos sólidos, en varios puntos do río.\nDende os anos 90 comeza a falarse entre veciños da zona, a idea de que é necesario darlle a volta a esta lamentable situación. Lévanse a cabo en diferentes momentos, limpezas espontáneas ou festas populares.\nNo ano 2.005, impulsadas por diversas ameazas do “boom” urbanístico especulativo, establécese un traballo de unidade a 3 bandas entre as A.A.V.V. Rialdarca, Praia-Seara e a Xeira, comeza unha mobilización social organizada en defensa, reivindicación e posta en valor do espazo do val de Rialdarca. Pero esta será unha historia a contar no noso vindeiro artigo.\nVeciño da zona e coautor da Estratexia de Recuperación Integral do Val de Rialdarca.\nAntonio López Nogueira\nMuitisímas grazas as dúas, Areceli e Nuria. Dende o equipo da Estratexia de Recuperación Integral do Val Fluvial de Rialdarca, seguiremos traballando xunto con outros colectivos, como a Illa dos Ratos, para reivindicar e poñer en valor este pulmón verde de Moaña. Apertas\nAraceli Gestido Rodríguez\nGrazas Toño por compartir o teu coñecemento. Queda moito que facer, pero con empeño acabaremos recuperando o val de Rialdarca.\nGenial y super interesante, es estupendo tener a personas así gracias por transmitirnos tus conocimientos y agradeciendo a tu esfuerzo.


Bloque Nacionalista Galego >> Portavoz Nacional\nNaceu en Pontevedra en 1952\nLicenciado en Medicina e Cirurxía pola Universidade de Santiago de Compostela, foi profesor no instituto de secundaria Frai Martín Sarmiento de Pontevedra.\nFoi elixido deputado do BNG no Parlamento de Galicia en 1993 pola circunscrición de Pontevedra, cargo que simultaneou co de concelleiro en Pontevedra a partir de 1995. En 1996 figura como cabeza de lista do BNG pola provincia de Pontevedra ás eleccións ao Congreso, e sae elixido. Foi deputado entre este ano e o 2004.\nEn 2003 volve ser elixido concelleiro en Pontevedra e ocupa diversas responsabilidades no goberno municipal. Así mesmo, Vázquez tivo os cargos de responsábel local e comarcal do BNG en Pontevedra, e foi membro do Consello Nacional e da Executiva (antes Comisión Permanente) en varias etapas.\nÉ portavoz nacional desde a Asemblea Extraordinaria de maio do 2009.


Podemos Galiza – Ourense en Comun\nTag: Podemos Galiza\nXuntanza Ourense en Común e Podemos Galiza\nconfluencia, encontros, encontros con colectivos\nLugar: Local das Burgas, Ourense\nData e hora: 21 de agosto de 2015, ás 10:00 horas\nComezamos OUeC comentando que levantamos acta, como facemos sempre que nos reunimos.\nPodemos comenta que a súa iniciativa inicial era comezar a xuntarse coas mareas, e logo por distintos motivos, comezaron reunirse tamén con organizacións políticas. Un dos motivos desta rolda de conversas é rachar a liña de tensións e enfrontamentos que se vende dende os medios de comunicación, de forma interesada, así como ampliar as canles de comunicación con Podemos Galiza. Nesta fase xa mantiveron reunións con ANOVA, EU, EQUO, CxG e está pendente unha con Espazo Ecosocialista. Manifestan que atoparon numerosas coincidencias na análise da situación sociopolítica.\nAo seu entender consideran que se darán dúas candidaturas, unha que aglutine ao BNG e outras organizacións e outra candidatura relacionada coas mareas.\nEn Podemos teñen unha proposta social e política asentada en 3 patas: unha pata orgánica (con coincidencia política), unha pata das mareas – candidaturas municipalista, unha pata cidadá (cren que sería bo ter un vector que canalizara esta participación, e haberá que agardar o que aconteza o sábado día 22 de agosto). E que, dalgún xeito, non hipoteque o que poida pasar en 2016 e se podería ir incluso un pouco máis alá nesta proposta.\nPor pechar a súa intervención inicial, comentan sobre as súas primarias que as persoas candidatas teñen perfectamente claro que a aposta fundamental é a confluencia e que teñen perfís de implicación política en procesos de confluencia e con certa experiencia en diferentes movementos sociais do país.\nPola parte de OueC manifestamos que non existe definida unha postura ao respecto de vindeiras convocatorias electorais, porque non houbo asemblea para falar e decidir nada. Tomaremos nota o máis exactamente posible sobre a proposta de Podemos Galiza para trasladar á asemblea.\nAgradecemos a Podemos Galiza a convocatoria a esta reunión e persoalmente ás persoas que se desprazaron ate Ourense. Manifestamos asimesmo que hai persoas a título individual que non son alleas aos procesos e que todos opinamos sobre o tema.\nRemarcamos que si que en OUeC existen uns principios fundamentais: participación, transparencia, confluencia, etc… Facemos un repaso sobre o que foi Ourense en Común, pasando polas primarias e a retirada de apoio de Podemos, aínda que seguiron facendo moito traballo dentro do proceso de OUeC e finalmente houbo un apoio explícito que recoñecemos como un acto de xenerosidade e confianza pola súa parte.\nCon respecto ao que está por vir, hai persoas de OUeC que están a participar no encontro cidadán por unha marea galega, e coidamos que hai sintonía cos procesos municipalistas. Fundamentalmente hai unha eiva en participación de forma presencial, e está claro que iso será claramente diferente. Fala de que existe certo escepticismo sobre a escalabilidade dos procesos.\nLembramos que dende a primeira reunión de confluencia houbo xente de Podemos Ourense traballando e participando activamente en Ourense en Común. Comenta que OUeC foi tamén convidado a participar no proceso de hoxe pola tarde de Podemos Ourense de elaboración do programa electoral.\nComentamos, dende o punto de vista persoal, que se nalgún momento se dá un apoio de OUeC a algunha candidatura será se se percibe que hai participación cidadá moi clara. Que todas as organizacións teñan claro que non se lle poden impoñer criterios a todas as súas afiliadas para controlar as decisións que se tomen.\nApuntamos, tal e como se comentou na reunión con Alberto Garzón, que coidamos que non se pode caer en falar de participación de forma masiva porque pode crear sensación de frustración ao non ser posible logo implementar esa participación.\nPreguntamos específicamente, para poder dar traslado á asemblea, que é o que se espera de OUeC.\nPodemos Galiza informa de varias cuestións: 1.- Que non houbo un 10% de apoio das inscritas en Ourense e non se poido dar apoio como tal, en primeiro momento. Logo sucederon outras cuestións, como que a lista non se configurou con primarias; 2.- Que hai varias limitacións, espaciais e temporais, para estas eleccións xerais. O espazo xeográfico galego é moi amplo, e temporalmente tamén temos limitacións; 3.- Sobre que se lle pide a OUeC: estritamente non se lle pide nada, pero básicamente é que acepten o seu mandato municipalista e que non se xeren conflictos internos pola candidatura ás eleccións xerais.\nPodemos Galiza apunta que están tentando ter unha candidatura ampla na que tamén se sintan cómodas as candidaturas municipalistas. Tamén din que lles preocupa o marco temporal, porque cren que estaría ben ter unha serie de eventos nos que a xente que queira participar, o faga. Evidentemente que non vai poder ser que haxa unha participación como nas municipais, e non se quere vender motos de cousas que non son, pero si que haberá eventos participativos nos que OUeC podería botar unha man ou ser facilitador. Pero aínda é cedo e preocúpalles que non haxa decisións tomadas con antelación.\nDo mesmo xeito consideran que un dos problemas que detectan é que non se pode trazar unha folla de ruta como tal, porque non hai tempo e a cada instante o escenario cambia. Saben perfectamente o que queren e o que non, pero a forma na que se vai plasmar é máis incerta. Así que o que queren saber é no lugar no que OUeC se sentiría cómodo na proposta de Podemos Galiza.\nPola banda de OUeC trasládase que consideran que habería que ter varios documentos fundamentais que están por elaborar: código ético do grupo parlamentar; regulamento de primarias o máis abertas posibles; programa electoral (que a nivel participativo é moi complicado); modelo de finanzamento como aposta política: microdoazóns e microfinanzamento. E como dotar a esa estructura dun censo concreto e soberano na toma de decisións.\nPodemos Galiza traslada que teñen moito traballo feito a nivel partipativo na elaboración de programa, e que é importante para elas porque teñen unha preocupación real pola participación.\nOUeC consulta cuestións relacionadas cun grupo parlamentar propio e o nome e logo nas papeletas.\nEn relación ao grupo parlamentar galego no congreso, Podemos vai poñer todo da súa parte para que este sexa posible e proporán que, de darse un acordo, sexa recollido neste senso. Consideran que tecnicamente depende dunha decisión administrativa/política da mesa do Congreso das Deputadas. Incluso, se políticamente a mesa do Congreso é contraria a isto tomaríanse as medidas necesarias para que aínda que non sexa formalmente, exista. Respecto a isto, tamén di que canto máis grande sexa o resultado que unha candidatura única obteña mellor e máis fácil será logo constituilo como tal. Apuntan asimesmo que en caso de que non sexa posible porque a mesa do Congreso non o permita, poderíase explorar claramente formar un subgrupo parlamentario.\nCon respecto ás fórmulas legais Podemos Galiza lembra que en ocasións avánzase máis alá do que marca a lexislación e pon como exemplo que moitas mareas sexan “partidos instrumentais” porque non había encaixes doutro xeito. E que se seguirá avanzando nesta liña para que todos os encaixes sexan posibles. Asimesmo, sinalan que poida que tamén se estea a dar un debate que non ten precedente, porque habería que analizar cantas veces houbo grupo parlamentar galego no Congreso das Deputadas.\nPodemos Galiza considera que o fundalmental é que se conforme un espazo galego de confluencia, comunicar e facer campaña co nome que se acorde. Outra cousa é que coidan que debería estar federado por pragmatismo político comunicativo, e en consonancia co acordado no seu encontro de Vista Alegre, polo tanto precisarían que o nome da papeleta levase a marca Podemos. Eso sí, insisten en que non é para facer campaña comunicativa.\nRematamos a reunión botando a vista atrás un par de anos, para ver que realmente nos atopamos nun momento moito máis favorable de cara a unha confluencia. Existe a posibilidade real de que se dea unha candidatura conxunta, con participación cidadá, con candidatas procedentes previsiblemente de movementos sociais, con opcións de sacar 4-6-8 parlamentarias, etc… Hai moito traballo por diante pero mirámolo con optimismo.\nRematamos ás 11:30 horas.


Os problemas de produtividade e fugas de información nas empresas. Infonet\nSESIÓN EXCLUSIVAMENTE EN LIÑA POR STREAMING\nO obxectivo principal da sesión e dar a coñecer un problema crecente nas empresas: a falta de control no sistema de traballo de novas ferramentas utilizadas polos empregados. Paralelamente, abordar as consecuencias económicas que isto xerara para unha organización e amosar o noso proxecto como resposta sólida, de valor, integral e flexible, ante as vulnerabilidades detectadas.\nEmpresa de servizos e solucions TIC con 20 anos de experiencia, especializada en mantemento informático de alto nivel, soluciones cloud, virtualización, ciberseguridade e transformación dixital. Infonet xestiona o parque informático de empresas situadas en todo o mundo, atende con metodoloxía pioneira e axilidade, as incidencias e solicitudes de petición de servizo de miles de usuarios , está certificada nos estándares internacionais máis exixentes de seguridade da información e calidade na xestión IT, conta cun equipo humano selecto altamente resolutivo, e crece día a día apostando pola inversión en Innovación para ofrecer ós seus clientes sempre un servizo diferenciado.


Solidariedades tras os incendios | Noticias de Galicia | CRTVG\nPublicado o 28/01/2018 14:40\nCen días despois dos incendios que asolaron Galicia a xente segue solidarizándose cos montes queimados e coas familias que a día de hoxe non lograron recuperar a súa vida cotiá.\nEn Vigo celebraron un Festival solidario para recadar fondos que axuden á rexeneración dos montes queimados. E os alumnos dun centro de Madrid doaron máis de 1.600 euros para axudar os damnificados polos lumes en Ponte Caldelas.\nOs incendios deixaron tras de sí unha paisaxe desoladora e as graves consecuencias do lume fixeron visibles en todo o mundo. A solidariedade foi constante dende entón pero a Ponte Caldelas chegou esta semana sen previo aviso.\nOs alumnos dun colexio de Madrid doaron máis de 1.600 euros a conta que o concello ten con cáritas para axudar os danmificados polos lumes.\nEn Vigo a solidariedade chegou a través da música en forma de festival organizado pola Manconunidade de Montes. No mesmo quixeron recadar fondos para rexenerar de frondosas os montes queimados.\nSolidariedade pero tamén agradecemento neste festival para todos aqueles voluntarios que tras o quince de outubro volcaron os seus esforzos nas labores de rexeneracións dos montes.\nPorque a solidariedade altruista e desinteresada sempre ten recompensa. Por iso, uns vinte artistas de Vigo queren facer do monte queimado arte. Esta mostra é un claro exemplo do seu traballo que percorrerá en forma de exposición varios concellos de Galicia e de Portugal. Os beneficios obtidos coas obras vendidas serán doados os concellos afectados polo lume.


Galicia Confidencial (GC) - Información sobre Feira do cocido\nFeijóo insiste no seu non a Ciudadanos porque "non é o candidato dun partido ou dun conxunto de partidos"\nO candidato do PPdeG cre que a maioría "vai ser moi complexa, pero posible" con "apoios" de "calquera partido non nacionalista e non populista".\nA Feira do Cocido de Lalín espera 60.000 persoas xa como festa internacional\nO alcalde explica que non se puido preparar esta edición en función do recoñecemento porque acaba de ser concedido, pero xa miran a 2021.\nA Feira do Cocido de Lalín, primeira festa gastronómica en ser internacional\nFoi declarada Festa de Interese Turístico Internacional.\nContará coa xornalista Sonsoles Ónega de pregoeira.\nLalín, referencia mundial do cocido\nA Feira do Cocido de Lalín reúne nesta localidade a milleiros de persoas no seu día grande. Camiña cara o recoñecemento de Festa de Interese Turístico Internacional.\nLalín agarda uns 60.000 visitantes no día grande da "capital mundial do cocido"\nO alcalde, Rafael Cuíña, presentou en Santiago a 51ª edición da Feira do Cocido, nun ano no que apostan por avanzar na súa "internacionalización"\nO programa da TVG “O mellor cocido do mundo” gaña a XXV Edición do Premio de Xornalismo Gastronómico Álvaro Cunqueiro\nO segundo premio recaeu no libro“Estrelas da despensa galega e 67 receitas con historia e sabor”, de Carina Regueiro Domínguez, e na categoría académica o xurado recoñeceu o proxecto “Raíces Doces”, dun grupo de estudantes da USC.\nO presidente da Real Academia Galega será o pregoeiro da 50 Feira do Cocido de Lalín\nO goberno local decidiu apostar por Víctor Freixanes, "un intelectual dunha recoñecida e prestixiosa traxectoria" que "se sitúa á altura de Álvaro Cunqueiro", o primeiro pregoeiro desta festa gastronómica.


Presentación da exposición COLORES – A.C. EIRA VELLA BETANZOS\nPresentación da exposición COLORES\nPrevious postno papel que mudo escoita\nNext post…unha alternativa necesaria.\n1 thought on “Presentación da exposición COLORES”\nMaribel Garrote di:\nNovembro 4, 2011 ás 8:46 p.m.\nMoitas grazas pola presentación que colgáchedes no blogue. Gustóme moito a selección de cadros e…todo!!!! Graciñas sodes un equipo moi fermoso.\nFoi un pracer coñecervos.


Club Baloncesto Seis do Nadal - Coia: O SEIS DO NADAL ESTARÁ PRESENTE NA INAUGURACIÓN DA FACHADA DO NADAL DE EL CORTE INGLÉS (VIGO)\nO SEIS DO NADAL ESTARÁ PRESENTE NA INAUGURACIÓN DA FACHADA DO NADAL DE EL CORTE INGLÉS (VIGO)\nO próximo venres 23 de novembro do 2012 se inaugurará a fachada do Nadal 2012 de El Corte Inglés (Vigo) cun cartel de actividades que dará comezo ás 18:00 horas.\nDe 18:00 a 18:30 horas da tarde presentaranse aos máxicos persoaxes que estarán en El Corte Inglés este Nadal, nun espectáculo onde a música, os bailes e a diversión estarán asegurados. Ás 18:50 horas presentaranse aos protagonistas que levarán a cabo o arranque da fachada ás 19:00 horas.\nUnha vez inaugurada a fachada do Nadal 2012 chegará a neve a El Corte Inglés de Vigo. A partir dese mesmo momento e ata aproximadamente ás 20:00 horas celebrarase a chegada do Nadal cunha gran festa con música, baile, coreografías e unha gran sorpresa final.\nO Club Baloncesto Seis do Nadal - Coia estará presente na inauguración da fachada do Nadal 2012 de El Corte Inglés e quere convidar a tódolos seus deportistas, ao corpo técnico, familiares e amigos, a presenciar a chegada do Nadal 2012 e participar nas actividades programadas.


MAQUINARIA DE EXTRUSIÓN DE FILAMENTO DE PLÁSTICO\nMáquina de extrusión de filamentos de vasoira de plástico\nMáquina de extrusión de filamentos sintéticos para o pelo\nMáquina de extrusión de filamento de pestanas sintéticas de plástico\nMáquina de extrusión de filamentos de cepillo cosmético de plástico\nMáquina de extrusión de filamentos de rede de seguridade de plástico\nMáquina de extrusión de filamentos de rede de pesca de plástico\nMáquina de extrusión de filamentos de nylon de plástico\nFoto do cliente e da exposición\nQue todo o mundo traballe xuntos para loitar contra a epidemia\nA súbita nova epidemia de pneumonía pola coroa arrasou o mundo e ameazou a seguridade da saúde pública do mundo. As principais enfermidades infecciosas son o inimigo de toda a humanidade. Baixo a situación epidémica, ningún país pode tratar só con este inimigo común e ningún país pode coidarse e re ...\nComo manter a máquina de extrusión de filamentos de plástico despois de gastar o parafuso?\n1. Cada plástico ten un rango de procesado ideal para a temperatura de plastificación e a temperatura de procesamento do barril da máquina de extrusión de filamentos debe controlarse para que estea preto deste rango de temperatura. Cando o plástico granular entra no barril desde a tolva, primeiro chegará á alimentación ...\nProba de PET Liña de máquina sintética para fibra de pelo de alta imitación de cabelo humano\nO 04 de xuño de 2021 probamos con éxito unha liña completa de máquinas de fibra sintética de pelo para PET. Esta liña de máquinas de fibra sintética de pelo de PET está personalizada para satisfacer a dobre capacidade de produción con baixo custo. Desde a mestura de materias primas ata o final da fibra de pelo de imitación PET, o noso cliente está satisfeito coa t ...\nEntrega de liñas de monofilamento redondo de vasoira PET\nO 22 de maio de 2021 organizamos a entrega dunha nova liña de máquinas monofilamentos redondos de vasoira PET para os clientes. Vólvese cada vez máis popular debido ás súas vantaxes. Flocos de botellas de PET reciclados ao 100%, liña de operación sinxela, baixo custo de produción, etc. fai que a nosa liña de máquinas sexa benvida por clientes de moitos ...\nAnálise do desenvolvemento do mercado da máquina de debuxar monofilamento de plástico\nCo avance da ciencia e da tecnoloxía, o grao de automatización da máquina de debuxar filamentos de plástico mellórase gradualmente. Desde os tres traballadores anteriores ata a operación actual, só precisa un traballador para operar. Pode funcionar sen ningún aprendiz con habilidades e coñecementos prácticos ...\nProba de nova liña de máquinas de filamentos de escobas PET para cliente de Sri Lanka\nO 26 de abril de 2121 rematamos a proba dunha liña completa de máquinas de filamentos de escobas de PET para o noso cliente de Sri Lanka. Esta liña de máquina tardou 50 días desde a confirmación do pedido para probar segundo o noso acordo. Desde o secado de materias primas ata o enrolamento de filamentos, a calibración do forno, o corte de filamentos e w ...\nRede de seguridade de plástico\nUnha rede de seguridade é unha rede de protección colocada debaixo ou ao carón durante a instalación de equipos de construción a gran altura ou actuacións artísticas para evitar accidentes causados por caídas de persoas ou obxectos. A rede de seguridade está composta por un corpo de rede, cordas laterais, amarras e tendóns. O corpo da rede é knitte ...\nProba de liña de máquina de corda PET de plástico\nA corda de plástico PET prodúcese en flocos de botellas de PET reciclados ao 100%, polo que o custo de produción é moi barato. A corda de PET é benvida polo mercado e pode ser en lugar de moitos tipos de cordas de plástico como PP, PE, PA, etc. O 27 de marzo de 2021, a nosa empresa probou unha nova liña completa de produción de cordas de PET ...\nEnvíos de filamentos / fibras para cepillos cosméticos PBT o 10 de marzo de 2021\nO 10 de marzo de 2021 organizamos envíos de liñas de produción de fibra cosmética PBT para o noso cliente indio. Tres contedores necesarios para a liña de produción completa. A liña de máquinas de extrusión de filamentos cosméticos PET de plástico PBT PET é para a produción de monofilamentos de alta calidade que se usarán t ...\nSituación do mercado de materiais plásticos reciclados\nAo final das festas do Festival de Primavera, hai frecuentes boas novas no campo da reciclaxe. A industria retoma o traballo e a produción e é positiva na perspectiva do mercado. Espérase que o mercado de PE reciclado aumentará uns 100-200 yuanes / tonelada no período posterior. Agardamos situación ...\nEntrega personalizada de máquinas de filamentos de vasoira / cepillo para cliente de Marrocos\nO 06 de marzo de 2021, organizamos o envío para os nosos clientes de Marrocos dunha liña completa de produción de vasoiras de PET / filamento de xesta. Este é o primeiro envío despois das nosas vacacións de ano novo. Trátase dunha liña completa de produción de vasoiras / filamentos de cepillo, que se personaliza segundo os requirimentos dos clientes. PET ...\nQue hai que prestar atención ao manexar a extrusora\nDurante o uso normal da extrusora de plástico, debes prestar atención a se as súas ferramentas están na posición especificada. Debido a que este tipo de máquinas ten requisitos máis altos para o patrón de uso e o ambiente, debes operar segundo a normativa, non un uso individualizado e evitar o rand ...\nQingdao Zhuoya Machinery Co, Ltd é unha empresa intensiva en coñecemento en ciencia e tecnoloxía integrada en investigación e desenvolvemento, fabricación, vendas e servizos


O Concello e a Confraría de Pescadores renovan o convenio de colaboración\nEstablece que o Concello da Laracha concede unha subvención nominativa de 5.000 euros dirixida a sufragar os custos do funcionamento e mantemento do Arquivo da Pesca, museo que é propiedade da Confraría de Pescadores.\nA Laracha, Arteixo e Carballo analizan estratexias conxuntas para potenciar o desenvolvemento industrial\nOs tres rexedores coincidiron en valorar de xeito moi positivo esta reunión e o compromiso de traballar xuntos para atopar a mellor solución ás demandas e necesidades que se presenten, xa que por encima de todo está o benestar dos veciños.\nA sesión foi presidida polo tenente alcalde, José Ramón Martínez Barbeito.\nO Concello oferta tres espectáculos na “Primavera Teatral” de Paiosaco\nO Concello da Laracha celebra o Mes do Libro con contacontos e obradoiros infantís nas bibliotecas municipais\nO obxectivo é fomentar a lectura entre os máis cativos en torno á celebración, o 23 de abril, do Día Internacional do Libro.\nO xacemento situado na parroquia de Vilaño pertencente á idade de ferro e que, segundo os estudos da Dirección Xeral de Patrimonio Cultural, é un dos máis grandes dos catalogados en Galicia.\nOs servizos municipais de axuda á conciliación alcanzan os 200 usuarios anuais\nO Programa Harmoniza inclúe tanto o servizo Madrugadores, que comezou a ofertarse coincidindo co inicio do actual curso escolar, como a aula lúdica municipal, que xa leva máis dunha década en funcionamento.\nAs actuacións céntranse na mellora das infraestruturas viarias e desenvolveranse no casco urbano da Laracha, en estradas rurais de seis parroquias e no ámbito do parque empresarial.\nAdemais de comprobar que as árbores se atopan en bo estado de conservación, mellórase a estética nos puntos de actuación e, especialmente nas urbanas, protexerase aos vehículos e aos viandantes de posibles desprendementos das polas.


BIBLIOCERVO: XORNAL " NIN QUITO, NIN POÑO"\nXORNAL " NIN QUITO, NIN POÑO"\nXa se acerca o Día das Letras Galegas e o noso xornal escolar está a punto de saír á rúa. Con esta é xa o 8ª reedición que del facemos. É un pequeno resumo das actividades que ó longo do curso temos no colexio. Nel tamén van unhas páxinas adicadas á biblioteca. Agardamos que o pasades ben lendo e vendo " Nin quito, Nin poño"


O PP perde a maioría absoluta en Baiona e empata co PSOE - ValmiñorTV\nInicioBAIONAO PP perde a maioría absoluta en Baiona e empata co PSOE\nO Partido Popular non conseguiu este domingo manter a maioría absoluta que ostentaba en Baiona. O PSdeG-PSOE, con Carlos Gómez á fronte, fixo historia e gañou no municipio por primeira vez co apoio de 2.202 veciños e veciñas, 873 máis que en 2015, o que se traduce en 6 concelleiros. Os populares, encabezados por Ángel Rodal, sumaron 1.972 votos, perdendo 1.225 respecto ás anteriores eleccións, conseguindo tamén 6 concelleiros.\nEn declaracións a ValmiñorTV, Carlos Gómez agradeceu aos veciños e veciñas que apoiaron a súa candidatura, e agarda “que o Partido Socialista sexa goberno, ábrese un período de diálogo para garantir un goberno estable para Baiona durante os próximos catro anos”.\nNós Baiona, a lista con Carlos de la Peña como alcaldable, entra na corporación con 2 concelleiros, tras conseguir un total de 830 apoios, e podería converterse ademais na clave para a formación de goberno. De la Peña asegurou “estar satisfeito” e destacou que o importante “é que vai haber cambio”. En canto a falar de pactos, trasladou a iniciativa aos dous partidos máis votados, tanto PSOE como PP. “Eles teñen que dirixirse ás outras forzas e valoraremos a situación, estamos abertos a facilitar a gobernabilidade, temos que falar con todos”.\nO BNG, liderado por Iago Pereira, mantén os seus dous concelleiros, con 717 papeletas, 32 máis que no 2015, e Cidadáns, encabezado por Adolfo Valverde, entra na corporación con 1 concelleiro tras conseguir 423 votos. Vox, Unidas Podemos e Manifesto Miñor-En Marea quedan fóra da corporación.\nA participación en Baiona alcanzou o 69,63% -61,99% en 2015-, cun total de 7.035 votantes. Os votos nulos foron 92 e en branco 78.


03 Mar, 2020 Investigación e Divulgación\nEsta entrada puido titularse "Mediación Dixital nos tempos do COVID-19", porque diso vai tratar a iniciativa: de como desde pequenas entidades socio-culturais de proximidade, áreas municipais, bibliotecas, pequenos museos, aulas ...\nA xestión cultural en Galicia. Unha visión panorámica e actual. CEU USC en Berbiriana\nO libro "A Xestión cultural en Galicia. Unha visión panorámica e actual" vén de culminar o seu percorrido por varias cidades galegas cunha presentación en Vigo (libraría Librouro), logo de ...\nComisión de Xestión Cultural no CCG\n11 Nov, 2019 Investigación e Divulgación\nO pasado venres, 15 de novembro de 2019, constituíuse a nova Comisión de Xestión e Políticas Culturais do Consello da Cultura Galega, baixo a coordinación da profesora Dolores Vilavedra. Participa ...\nTrala presentación do pasado mes de xuño na libraría Couceiro de Compostela, "A Xestión Cultural en Galicia" continúa o seu percorrido por outras librarías e cidades galegas para compartir as ...\nA xestión cultural en Galicia. Unha visión panorámica e actual. CEU USC en Couceiro\nEn novembro de 2018, presentamos en Culturgal A xestión cultural en Galicia: unha iniciativa de coñecemento aberto en torno ao sector cultural galego impulsada polos nosos compañeiros Marcos Lorenzo e Sergio Lago ...\nXornada Mediación Cultural CCG\nJaron Rowan e Jaume Colomer\n03 Mar, 2019 Investigación e Divulgación, Programacións\nO pasado 9 de abril comezaron no Consello da Cultura Galega as Xornadas sobre Mediación Cultural que coordina o noso compañeiro Marcos Lorenzo. Na primeira xornada, Marcos moderou un debate entre dous referentes da xestión cultural ...


IGREXA CAPELA CAMBA EN VILAMARTÍN DE VALDEORRAS OURENSE - GALICIA\nmailto:?subject=Envio de contido de Turismo de Galicia: CAPELA CAMBA&body=Recoméndoche que leas a información CAPELA CAMBA extraída do portal de Turismo de Galicia na páxina https://www.turismo.gal/recurso/-/detalle/170919000472/capela-camba?langId=gl_ES%26tp=8%26ctre=31\nParroquia:\tA Portela (San Xulián)\nLugar:\tA Portela\n32348 Vilamartín de Valdeorras\t- Ourense\n42º 25' 47.2" N - 7º 01' 37.4" W\nConstrución de planta rectangular, con muros de cachotería salpicada con morteiro de cemento, que destaca pola súa altura. Ventás de iluminación que gardan certa simetría, con moldura de arco de medio punto. Na súa fronte, porta con arco de medio punto e sobre ela ventá circular. No seu extremo sueste e pegada á fachada, estrutura de cachotería que remata nunha espadana dun só oco.\nFronte á capela atópase a Casa Camba e non moi lonxe a Casa Grande da Portela e a casa de Pilar Macía, exemplos de arquitectura civil. No núcleo da Portela podemos observar máis exemplos de construcións catalogadas de arquitectura civil, así como de arquitectura popular.\nSaímos de Vilamartín pola N-120 e tomamos o desvío á esquerda cara a Arcos e ao pasar esta aldea tomamos á man esquerda a estrada cara á Portela.


O E3, listo para arrincar - Mola!\nO E3, listo para arrincar\nO E3 é unha das máis grandes e agardadas convencións de videoxogos. Nela, as compañías amosan os seus próximos xogos e desvelan as novidades e datas de saída das mesmas. Tanto a industria, como as aficionadas, mantemos a nosa mirada no evento de Los Ángeles, agardando expectantes a que se anuncie ese título que se fai de rogar. Bethesda, fai poucos días, deu en anunciar que este ano celebrará a conferencia máis longa da súa historia, e todas facemos as nosas apostas sobre se anunciarán un novo The Elder Scrolls ou o Starfield, ese xogo que promete aunar os universos de Fallout e de TES, constituíndose como unha sandbox situada no espacio. Si semella bastante probable que anuncien o RAGE 2, así como un novo DOOM. Por suposto, non hai nada confirmado, aínda que si sabemos que Nintendo aproveitará o evento para anunciar os seus novos títulos para a Switch. Ninguén pon en dúbida que a compañía nipona anunciará a saida de Dragon Quest XI para a súa consola, e todas agardamos que aproveiten a convención para falar do remake de Final Fantasy VII.\nOutra das conferencias fortes é a de EA, quen, seguramente, mostrará un Anthem finalizado. É pouco probable que anuncien a data do próximo Dragon Age, mais todas as aficionadas estaremos pendentes a calquera referencia que o equipo de Bioware poida facer, especialmente tendo presente que Mark Darrah, director do proxecto de Anthem, dirixe tamén a saga Dragon Age.\nAs apostas sobre o que veremos no evento de Los Ángeles semellan claras. Ninguén dubida que títulos como Borderlands 3, Cyberpunk 2077, The Last of Uf 2, Red Dead Redemption 2 ou o novo RPG de Pokemon, serán anunciados.\nEn Mola! Estaremos moi pendentes das conferencias e manterémosvos ao tanto de todo o que ocorra no E3. Polo momento, deixámosvos os horarios galegos das conferencias:\nSábado 9 de xuño ás 20:00, EA\nDomingo 10 de xuño ás 22:00, Microsoft\nLuns 11 de xuño ás 03:30, Bethesda\nLuns 11 de xuño ás 19:00, Square Enix\nLuns 11 de xuño ás 22:00, Ubisoft\nMartes 12 de xuño ás 00:00, PC Gaming\nMartes 12 de xuño ás 03:00, Sony\nMartes 12 de xuño ás 18:00, Nintendo


O cinema rodado na provincia de Ourense lidera as nominacións aos Mestre Mateo - Deputación Provincial de Ourense\n"Cuñados" (16 nominacións, o récord desta vixésima edición), "Malencolía" (11) e "Eles transportan a morte" (6) suman 33 candidaturas aos premios da Academia Galega do Audiovisual. Os tres filmes contaron co apoio da Deputación de Ourense e teñen á provincia coma un dos seus protagonistas, con localizacións na cidade, O Ribeiro, O Carballiño ou A Baixa Limia\nOurense, 10 de febreiro de 2022.- O cinema rodado na provincia de Ourense converteuse nun dos protagonistas do acto, celebrado esta mañá, no que se desvelaron os filmes nominados para a XX edición dos Premios Mestre Mateo. Os galardóns da Academia Galega do Audiovisual suman 33 nominacións de películas rodadas na provincia de Ourense e co apoio da Deputación de Ourense: "Cuñados" é a película máis seleccionada polos académicos con 16 candidaturas; "Malencolía" recibiu 11 nominacións e "Eles transportan a morte", outras 6.\n"Cuñados" recibiu 16 nominacións -o récord desta vixésima edición- para sinalarse nesta primeira ronda de votacións dos académicos como a gran favorita para a gala de entrega de premios, que se celebrará o 19 de marzo en A Coruña. Protagonizada por Touriñán, Miguel de Lira e Federico Pérez -os tres nominados a mellor interpretación masculina protagonista- xunto a Iolanda Muíños, María Vázquez e Eva Fernández -estas dous últimas, nominadas a mellor actriz de reparto-, xa é a gran comedia galega. Rodada integramente na provincia de Ourense, con escenas no Ribeiro ou na cidade, supuxo o salto á longametraxe do ourensán Toño López, despois de rodar series como "Auga Seca". Entre as 16 nominacións, está seleccionada para mellor película xunto a "Malencolía".\n"Malencolía" sitúase, tras "Cuñados", como o filme con máis candidaturas (11) aos Mestre Mateo. Dirixida por Alfonso Zarauza -nominado a mellor director-, tamén foi rodada completamente en Ourense co apoio da Deputación, en localizacións de Boborás, O Irixo ou O Carballiño. "Malencolía" é un filme de terror protagonizado por Melania Cruz e Xúlio Abonjo, coa participación de actores coma Diego Anido -candidato xunto ao seu compañeiro Ricardo Barreiro a mellor actor de reparto-, Ledicia Sola -nominada a mellor actriz de reparto- ou Tito Asorey. Foi estreada na pasada edición do OUFF e recibiu o premio Xacobeo, precisamente compartido con "Eles transportan a morte", outra película rodada en Ourense co apoio da Deputación. Este filme de Helena Girón e Samuel M. Delgado suma seis nominacións: dividida entre Galicia e Canarias, a parte galega de "Eles transportan a morte" foi rodada na provincia, con localizacións en Bande, Muíños, Entrimo, Lobios ou Avión; e ten nominacións a mellor música orixinal, mellor vestiario ou maquillaxe e perruquería.\nOs froitos de apostar a Deputación por converter a Ourense nun gran estudio de cinema\nO cinema rodado na provincia alcanza deste xeito outro fito na selección para os Mestre Mateo, amosando en paralelo os froitos do traballo da Deputación para transformar Ourense nun gran estudio de cinema. Esta vontade de goberno exemplifícase na blindaxe da Festival de Cinema de Ourense ou na alianza coa Academia Galega do Audiovisual, que frutificará este ano nun ciclo que levará o cinema galego actual por toda a provincia, con proxeccións gratuítas, e que en 2023 converterá a Ourense na sé dos premios Mestre Mateo. E o compromiso da Deputación co cinema continuará coa futura Ourense Film Comission ou a través de rodaxes xa anunciadas coma a nova película de Jaime Chávarri, "La manzana de oro", que se rodará nas vindeiras semanas de xeito íntegro en Ourense.


Mila Castro aclara que a supensión temporal da licitación do novo contrato do SAF non afecta ao servizo que se está prestando na actualidade – PSdeG-PSOE Santiago de Compostela\nA concelleira de Políticas Sociais, Mila Castro, aclarou hoxe que o servizo do SAF -Servizo de Axuda no Fogar- mantense con normalidade. “O recurso presentando entra dentro das circunstancias que se poden dar en calquera proceso administrativo de contratación, e por tanto hai que resolvelo”, engade.\nEsta suspensión do proceso de licitación non afecta nin interfire na continuidade do servizo, que está en tempo de prórroga, xa que segundo explica “non se suspende o servizo en sí, só se paraliza, temporalmente a licitación do novo contrato”.\nMila Castro recoñece que a suspensión supón un pequeno retraso na licitación. “Hai que revisar os estudos económicos para modificalos e que o proceso siga o seu curso”, afirma, pero tamén compre transmitir traquilidade ás persoas usuarias do SAF, porque engade, “tñene garantida e van seguir recibindo a prestación deste servizo”.


Universidade e sociedade. A hora do cambio | Universidad y Sociedad\n10 febrero 2011 18 febrero 2015 por Antonio Abril Abadín\nNa última xuntanza da Conferencia de Consellos Sociais das Universidades Públicas Españolas, que tivo lugar en Zaragoza o pasado mes de novembro, o ministro de Educación Ángel Gabilondo dixo literalmente que “as universidades non son propiedade de quen traballa nelas, senón da sociedade”. Idénticas palabras utilizou o reitor da Universidade de Santiago cando interveu, en representación dos tres reitores das universidades galegas, no acto de sinatura do convenio de financiamento coa Xunta de Galicia que tivo lugar en Santiago de Compostela en decembro. A afirmación parece evidente, xustifica a propia existencia dos consellos sociais como órganos de participación da sociedade no goberno da universidade e aparece xa na Lei orgánica 11/1983, de 25 agosto, de reforma universitaria, cuxo preámbulo dicía que “esta lei está vertebrada pola idea de que a universidade non é patrimonio dos actuais membros da comunidade universitaria, senón que constitúe un auténtico servizo público referido aos intereses xerais de toda a comunidade nacional e das súas respectivas comunidades autónomas; a iso responde a creación dun Consello Social, que, inserido na estrutura universitaria, garanta unha participación no seu goberno das diversas forzas sociais”.\nAsumindo, pois, que a sociedade é a propietaria da universidade e que esta institución asume a transcendental función pública da educación superior ao servizo dos intereses xerais, é doado chegarmos á conclusión de que a sociedade ten a consecuente responsabilidade de procurar a súa calidade e a súa eficiencia no exercicio das tarefas de docencia, investigación e transferencia de resultados, para así impulsar a denominada terceira misión universitaria, é dicir, a achega das universidades ao desenvolvemento social, cultural e económico da nosa sociedade.\nOs que fomos estudantes universitarios na época da transición democrática (no meu caso entre os anos 1974 e 1979) adoitabamos dicir entón que a universidade tiña que fomentar unha inexistente sociedade civil e dirixila cara á consecución do cambio democrático. Hoxe parece claro que é a sociedade civil a que ten a obriga de promover na universidade o cambio cara á modernización para a súa excelencia docente e científica, a súa internacionalización e a súa implicación no desenvolvemento económico e social, e sería un erro pensarmos que esa responsabilidade se limita a lle procurar suficiencia económica e financeira. Moi polo contrario, é evidente que a sociedade tamén ten que dotar as universidades dun marco xurídico axeitado para estas se xestionaren e gobernaren, de maneira que se garanta que poidan ser áxiles e flexibles na toma de decisións e competitivas nun marco de transparencia e rendemento de contas, co obxecto de se adaptaren con rapidez aos cambios que a sociedade reclama.\nEsta é a reflexión que suscita a publicación, nos últimos meses, dunha serie de estudos que dunha ou doutra forma reflicten a preocupación da sociedade española pola súa universidade. Trátase do documento ‘Propuestas para la reforma de la universidad española’, promovido pola Fundación Alternativas e o Grupo Parlamentario Socialista no Congreso dos Deputados e, por tanto, moi próximo ás esferas do actual Goberno de España; o titulado ‘Un momento clave de oportunidad para construir entre todos la España admirada del futuro’, promovido pola Fundación Everis, e en que, aínda que non se analiza directamente situación da universidade española, se fan continuas referencias á súa importancia na necesaria transformación de España “cara aos paradigmas da sociedade do talento, economía do coñecemento e cultura por innovación/emprendemento”; e por último, o documento publicado, a partir dunha enquisa entre empresas, pola Fundación Coñecemento e Desenvolvemento (CYD) titulado ‘La universidad y la empresa española’. Se houbese que resumir nunha frase as conclusións que suscita a lectura destes tres documentos, podería ser sen dúbida esta: España necesita unha universidade mellor e chegou a hora do cambio.\nO primeiro dos documentos citados asínano oito profesores universitarios e analiza sucesivamente os que considera os catro principais problemas da universidade española:\nO mal financiamento, pois o actual non incentiva a mellora da docencia, nin a calidade do profesorado, nin o rendemento do estudantado.\nO deficiente sistema de goberno, baseado nun contrapeso de poderes que impide cambios no seu funcionamento que non foren consensuados, favorece que se dilúan as responsabilidades e tende a facer lenta a toma de decisións. O poder está dividido entre o reitor e os decanos ou directores das facultades e escolas, que son elixidos por votación; tamén os departamentos elixen a súa dirección e poden ter grande autonomía, co cal acostuma ser difícil e custoso implementar iniciativas se entran en colisión cos intereses de colectivos particulares, aínda que respondan aos intereses xerais de toda a universidade e da sociedade.\nA endogamia. O sistema de cooptación e apadriñamento que é consubstancial ao recrutamento endogámico –onde a lealdade, os favores e os servizos prestados son prioritarios fronte aos criterios obxectivos– perverte a mesma esencia do traballo universitario, que debe basearse no esforzo, a equidade, o mérito e a capacidade.\nO localismo. Falta de mobilidade do estudantado e profesorado, que supón unha falta de perspectiva do carácter esencialmente universal da universidade e do coñecemento: estudantado que provén do seu contorno máis próximo, proporción altísima de profesorado que ten praza no centro onde estudou, estruturas organizativas ríxidas de facultades e departamentos que non favorecen a mobilidade do profesorado e investigación que carece de dimensión internacional.\nDesde outra perspectiva, o documento da Fundación CYD sobre a universidade e a empresa española reflicte unha opinión xeneralizadamente negativa das empresas enquisadas sobre o papel da universidade como motor do desenvolvemento económico: un 55% opina que a universidade non conta coa organización apropiada para exercer esa función. Só un 54% das empresas españolas mantén algún tipo de relación coa universidade e o 77% das colaboracións consiste apenas na incorporación de estudantado e/ou titulados en prácticas.\nA universidade española ten o coñecemento, o talento e a maior e mellor capacidade de investigación. Liderou a democratización do ensino superior na sociedade do século XX, mais o seu modelo de xestión e gobernación non é o axeitado para lles facer fronte aos novos desafíos do século XXI. É responsabilidade da sociedade, e tarefa de todos, promover a súa mellora.\nArtigo publicado na edición de febreiro de 2011 da revista U+S\nPublicado en Calidad universitariaEtiquetas Excelencia académica, Financiación, Internacionalización, Rendición de cuentas, Transparencia


Cambre será o escenario do 20 aniversario de Susana Seivane como música profesional | Concello de Cambre\nCambre será o escenario do 20 aniversario de Susana Seivane como música profesional\nEsta actuación forma parte do programa das Letras Galegas do Concello de Cambre, que inclúe tamén actividades culturais que se desenvolverán ao longo de tres días.\nCambre, 15 de maio de 2019. O Concello de Cambre celebra as Letras Galegas con tres días de actividades culturais que inclúen concertos e xogos para os máis pequenos, entre outras cousas.\nA programación comezará o 17 de maio coa Asociación Cultural Barballocas e a súa representación de “O estorniño Nino” no Centro Sociocultural do Graxal. Esta actividade, que se celebrará ás 17:00 horas, está organizada pola concellería de Cultura, Deportes e Mobilidade e contará coa colaboración da Rede Cultural da Deputación da Coruña.\nAs actividades continuarán ao día seguinte, 18 de maio, con actos organizados pola concellería de Cultura, Deporte e Mobilidade con motivo da celebración dos 20 anos de Susana Seivane no mundo da música como intérprete profesional, e o 80 aniversario do obradoiro Gaitas Seivane. As actividades darán comezo a partir das 18:00 horas co obradoiro de baile tradicional de Pablo Díaz e Olga Kirk. Esta actividade, dirixida a nenos de 4 a 11 anos, terá lugar no local social de Samosteiro. A Musicleta comezará a súa actuación ás 19:00 horas interpretando pezas populares nun pasacalles, despois do que se sucederá a actuación da Banda de Gaitas Invernía. O prato forte do día será ás 21:00 horas coa actuación de Susana Seivane no Campo da Feira, na que intervirán David Perdomo, Banda de Gaitas Invernía e a familia Seivane.\nO 19 de maio será o peche das actividades co Concerto Letras Galegas a cargo da Asociación Sementeira de Cambre no Anfiteatro do Parque da Igrexa ás 13:00 h. Para acabar o día, ás 19:00 h, no mesmo lugar, terá lugar o espectáculo “Papar sen Cancelas”, que en caso de choiva se trasladará ao Centro Sociocultural do Graxal.


JBL pon á venda o seu primeiro micrófono USB - Código Cero - Diario Tecnolóxico de Galicia\nJBL pon á venda o seu primeiro micrófono USB\nA marca JBL ten certo recoñecemento no mundo do audio, principalmente con altofalantes e auriculares, pero nos últimos tempos creou tamén unha liña de produtos orientada aos xogadores, JBL Quantum, que está a sumar o primeiro micrófono USB da marca, o JBL Quantum Stream.\nEste novo micrófono ten dobre condensador Electret de 14 milímetros cunha taxa de mostraxe de 24 bits e 96 kHz, e conta con 2 patróns de captación de voz seleccionables, polo que resulta válido para captar a voz dunha única persoa ou tamén para recoller a varias persoas ao seu redor. Tamén pode silenciarse con só premer un botón (o que activa un indicador luminoso).\nO JBL Quantum Stream permite monitorizar a voz e axustar o volume directamente dende o micrófono, ten efectos de iluminación RGB controlables mediante software, e pode montarse practicamente de calquera xeito xa que, aparte dun soporte reversible, tamén conta con rosca estándar para poder montalo en trípodes ou brazos.\nEste micrófono de deseño metálico, que resulta ideal para retransmisións en directo ou para a realización de podcasts, está á venda a un prezo de 99,99 euros.\nVídeo promocional do micrófono JBL Quantum Stream


Conta atrás para despedir a fenda dixital no rural - Lugonovo\nConta atrás para despedir a fenda dixital no rural\n20 Novembro, 2018 Lugonovo Concello\nPreto do 4% dos fogares galegos non teñen acceso á banda ancha. Un ránking que encabeza a provincia de Lugo, sinaladamente o seu rural, que ostenta o peor rango de toda España en canto a cobertura de redes fixas.\n¿O motivo? A baixa rendibilidade que ten para as grandes operadoras despregar o ADSL e a fibra óptica en aldeas como poden ser, por exemplo, A Puga ou Vilaverde, cun censo dun único residente, ou nas de A Laxe, O Xestal, O Vilar ou Os Silgueiros onde viven tres persoas.\nEn total, o Ministerio de Industria recoñecía, para este 2018, 312 zonas brancas NGA dentro do termo municipal, ou o que é o mesmo: aquelas localizacións que nin dispoñen de tecnoloxías de nova xeración, nin tampouco da previsión para a súa implantación por algunha compañía nun prazo de tres anos en base a programas de investimento cribles.\nAnte esta situación, Lugonovo proporá no vindeiro Pleno que a administración local asuma a tarefa de rachar coa fenda dixital.\n“Queremos que sexa o Concello, ben solicitando á subministradora actual da conexión nas dependencias municipais da capital, ben convocando un novo concurso ou a través de calquera outro mecanismo que considere axeitado, o que provexa das infraestruras necesarias aos distintos centros socioculturais das parroquias para posibilitar que conten con Internet de calidade. E pediremos tamén que, tralo cumprimento do anterior, estenda esta prestación a tódolos núcleos, adscribíndose, se fora preciso, aos distintos plans institucionais de modernización tecnolóxica que estean nese momento en vigor”, explica Víctor Álvarez Arias.\nA formación considera que falar de obxectivos como o asentamento da poboación, a posta en valor do sector primario ou garantir o seu relevo xeracional semellan aspiracións un tanto ilusas se non se prestan á cidadanía servizos elementais como o saneamento e abastecemento da auga, se as infraestururas viarias se manteñen decimonónicas ou se a súa veciñanza nin sequera pode comunicarse sen atrancos co resto do mundo.\n“Entre outros prexuízos, estanse a limitar os recursos educativos para a mocidade e a comprometer a viabilidade das explotacións”, asegura Álvarez Arias quen apunta que “se isto non cambia, proxectos que xa se desenvolven noutras rexións como os pastores virtuais para controlar o gando, a teledetección de enfermidades en reses, a prevención dos ataques do lobo ou mesmo a subministración enerxética de instalacións remotas seguirán sendo ciencia ficción na nosa terra”.\nPara Lugonovo non caben xa máis escusas. “As administracións botan man de argumentos como a complexidade que impón a orografía ou a dispersión xeográfica para razoar esta falta de dotacións, pero se O Courel, referente dámbalas dúas realidades, instalou WiFi hai unha década cun investimento de 250.000 euros, cremos que no noso Concello sintonizar as parroquias coas TICs non debera ser un imposible”, conlcúe Víctor Álvarez.\nPrevious Post:Coñeces Lugo? Solución do crucigrama do número de novembro do Lugonovas\nSeguinte entrada:Sempre seguras!


Pazo da Cultura de Pontevedra | Illa do Covo | O Salón do Libro estrea nova web con dominio .gal e un clube de lectura formado por libreiros/as, xornalistas e docentes da cidade.\nO Salón do Libro estrea nova web con dominio .gal e un clube de lectura formado por libreiros/as, xornalistas e docentes da cidade.\nwww.salondolibro.gal conta con apartados como Premio de Ilustración, formación, país convidado, etc. e estará dispoñible en inglés e castelán nos próximos días.\nA primeira cita do clube de lectura , sobre a obra ‘Corredora’ de María Reimóndez, será o vindeiro xoves 2 ás 21:30 nunha cena /encontro coa autora no restaurante Santa Clara\nPONTEVEDRA, 26 de outubro de 2017.- A concelleira de Cultura Carme Fouces presentou esta mañá a nova web de ‘O Salón’ que contará a partir de agora tamén cunha nova imaxe máis moderna e adaptada aos tempos. Tal e como comentou Carme, adaptada aos temos e ao proceso da internacionalización que está a vivir o ata agora denominado Salón do Libro Infantil e Xuvenil de Pontevedra. Consecuencia deste “acabamos de crear un club de lectura con mediadores/as do mundo da lectura, formado por 12 persoas entre as que se atopan libreiros/as, bibliotecarios/as, docentes e xornalistas da cidade. A nosa intención e crear unha rede na ciade que teña continuidade e percorrido e que chegue a funcionar case dun xeito automático. O título que xa a está a ler o clube é ‘Corredora’ de María Reimóndez, e o encontro/cea coa autora será o vindeiro xoves 2 ás 21:30 horas no Restaurante Santa Clara. A principal peculiaridade é que son público adulto lendo e comentando literatura destinada nun comezo a público xuvenil, pero é literatura de altísimo nivel e perfectamente válida para adultos”.\nSobre a nova web, que contará cun dominio propio .gal a intención é que “sexa un escaparate ao mundo do que é O Salón e que se convirta tamén nun centro de recursos para os centros escolares. Contará cun apartado de TeleSalón, Podcasting e Clubes de lectura que se irán enchendo co contido que produzan os centros logo de asistir se así o desexan aos 3 cursos formativos que se impartirán en novemebro, 2 deles a través do apartado de Audiovisuais da Universidade (TeleSalón e Podcasting)”. A concelleia de Cultura destacou tamén a importancia de atraer nova estructuras e organismo ao engranaxe do Salón, tales como a Universidade, logo de 19 anos dunha potente traxectoria. O resto dos apartados da web están destinados ao Concurso Internacional de Ilustración que xa está a recibir boas propostas, á vindeira edición “Mulleres de conto”, ao país convidado, que será México, ás anteriores edicións do Salón e a facilitar aos centros unha bibliografía, realizada por Gálix, que permita traballar entorno ao tema deste ano.\nNon hai comentarios en "O Salón do Libro estrea nova web con dominio .gal e un clube de lectura formado por libreiros/as, xornalistas e docentes da cidade."


Literatura Galega Contemporánea: Que é a poesía? (por Sarai D. Mariño)\nPara cada pregunta que se presenta sorprende que só haxa unha resposta posible, aínda que depende moito en que campo. É obvio, que para unha pregunta matemática sempre haberá só unha única resposta, como por exemplo “1+1=2” que ninguén o pode negar, agás en Los Serrano, que aí son 7. Pero neste caso eu non me refiro a esa clase de preguntas, esas preguntas nas cales a resposta está concordada por todos e que as temos como verdades universais. Refírome a outras cuestións que se nos adoitan presentar día a día e que moitas veces rompemo a cabeza sen decatármonos de que a resposta é moito máis doada do que cremos, posto que cada un ten a súa propia verdade, o que conleva a súa propia resposta.\nHoxe, catorce de febreiro, día dos namorados, nunha charla con Carlos Negro caeron todos os nosos esquemas prefabricados, posto que lanzaba preguntas ás que el daba unha resposta que nós non esperábamos… A última pregunta que nos formulou foi “Que é a poesía?" Solicitou as opinións que había entre o público e puidemos escoitar as máis típicas, as que todos dábamos por válidas até ese momento, como ben son: “Unha forma para expresar sentimentos”, “Calquera cousa que teña significado especial para alguén” e así moitas dese estilo. El respondeu que estaba de acordo con todo iso, pero que lle seguía faltando algo. Para que o tendéramos, o que fixo foi repartir entre todos tabletas de chocolate pedíndonos que colésemos unha pastilla, e así poder explicárnolo tal e como el o entendía. A resposta final foi “A poesía é coller unha onza de chocolate, metela na boca e saboreala, o sabor é a verdadeira poesía”.\nDende o meu punto de vista a poesía non é só ese sabor que che queda na boca despois de ler algo, que dunha forma ou outra nos transmite sentimentos, senón que vai moito máis alá. A poesía pódese atopar en moitos máis sitios nos que nin sequera hai escrita unha soa palabra (adxunto imaxe).\nPoesía é todo aquilo que, sen querer, nos transmite algo e, na maioría dos casos, nos sorprende, posto que nos deixa unha sensación de baleiro ou, pola contra, complétanos totalmente.\nInsisto, para cada persoa a poesía ten o seu propio significado, pero sen dúbida para min, de todas as poesías que vin, lin e vivín quédome ca sensación de satisfacción ao espertar abrazada á persoa que queres, xa que é xusto nese momento no que te decatas que á vez que estás completamente completa te sentes tamén incompleta, posto que entendes que aínda queda moito por vivir con esa persoa, moitas metas ás que chegar. Comprendes que esa poesía aínda non rematou, que continua na seguinte páxina e en todas as páxinas en branco que están por escribir…\nPublicado por Sofia Rama ás 19:01\nEvolución ou involución? (por María Fernández Insu...\nUnha sociedade que observa e cala (por Yaiza Otero...


O BNG fará efectiva a renuncia as súas delegacións nos próximos días | Canal Rías Baixas\nO BNG fará efectiva a renuncia as súas delegacións nos próximos días\nNOIA> Os nacionalistas teñen previsto dar a súa versión oficial sobre o acontecido o vindeiro venres, nunha comparecencia ante os medios.\nÁ espera da renuncia oficial no rexistro do concello por parte dos edís do BNG noiés ás delegacións asignadas no pacto de goberno asinado por socialistas e nacionalistas en xuño de 2007, un trámite que podería darse nos próximos días, o desencontro entre as dúas formacións é evidente.\nEsta mañá os dous concelleiros do BNG con dedicación exclusiva, Bieito González e Loli Caramés, recollían as súas pertenzas nos, ata o de agora, seus despachos na casa consistorial. Un signo evidente que vén a amosa-lo cisma existente no seo do goberno noiés.\nAs posturas parecen xa insalvables. Iso si, non queren facer declaracións, ata o venres, data para a que teñen convocada unha rolda de prensa, despois da asemblea local coas bases prevista para mañá.\nO conflito entre as dúas formacións xa está na rúa e a opinión dos noieses ó respecto é do máis variado. O que si teñen claro é que os verdadeiros prexudicados por esta situación son os propios veciños do concello.\nFalla total entendemento\nDo outro lado o Partido Popular. O grupo maioritario na corporación noiesa mira atónito o que está acontecer. O seu portavoz Antonio Pérez Ínsua sinalou que non lle extraña esta situación, pois segundo el, de todos era sabido que existía unha total falla de entendemento entre os dous grupos, ó non coincidir nas fórmulas de goberno. Pérez Ínsua indicou que o pacto asinado entre PSOE e BNG non se produciu en prol do beneficio dos veciños, senón que foi imposto dende os propios partidos políticos, amarrado con dedicacións exclusivas. Segundo el con este goberno bipartito perdéronse dous anos, xa que apenas se fixo nada por Noia.\nNon á moción de censura\nO que si ten claro Antonio Pérez Ínsua é que o PP seguirá realizando unha opisición leal, velando polos intereses dos veciños, descartando calquera posibilidade de acceder á alcaldía a través dunha moción de censura.\nArtigo anteriorPontus Veteris presenta as tendencias para o outono-inverno 2009-2010\nSeguinte artigoVeciños de Castrelo protestan contra a acumulación de madeira estranxeira\nOs mariscadores pararán un mes para conseguir un repunte dos prezos